Ego Henricus, Dei gratia Trecensium comes palatinus, notum facio presentibus et futuris, quod causa peregrinationis Vezeliacum pergens, per Juliacum transivi, ut sancte moniales religionis sanctitate nominatissimas visitarem. Cum que ab eis reverentissime reciperet ad preces multorum qui mecum aderant nobilium virorum et ad petitionem ipsarum quam recusare non debui, voluntarie caritatis affectis, concessi eis ut quicquid habebant apud Barrum super Albam vel deinceps acquirere possent, ad jus meum pertinens quiete, libere, absque ullo retentu in perpetuum possiderent. Si quis etiam eisdem ibi vel alias tactus amore Divino, aliquid de casamento meo in elemosinam daret, laudavi benigne et concessi. Predicte vero sanctimoniales anime mee saluti consulentes orationes mihi suas et anniversarium meum singulis annis celebrandum pro recompensatione concesserunt. Hujus rei testes sunt: Guillelmus marescalus, Artaudus camerarius meus, Theobaudus de Fimis. Ut autem hoc ratum et inviolatum perduret, sigilli mei appensione confirmavi. Actum est hoc in claustro Juliaci, anno ab incarnatione domini MºCºLXºIXº. Datum per mauum Stephani cancellarii.